stanford-oval/wikipedia huggingface dataset:
בובאל צפוני
הכחדה

הבובאל הצפוני מסווג על ידי IUCN במצב השימור "נכחד" (EX), כיוון שחלפו 50 שנה ללא צפייה בפרט חי. הכחדתו של הבובאל החלה בהיעלמותו ממצרים ולוב, ועד אמצע המאה ה-19 גם מרוב ארצות המגרב. החוקר הגרמני היינריך בארת' מציין בכתביו כבר בשנת 1854, כי מספרי הבובאל הצפוני ירדו במהירות בעקבות חדירת הצבא הצרפתי הקולוניאלי לצפון אפריקה - שחייליו טבחו בבת אחת עדרים שלמים של בובאלים. עד 1867 ניתן היה לראותו רק סמוך לרכסי ההרים שבקרבת או בתוך מדבר סהרה. הוא נעלם מהאטלס התוניסאי עד 1870 כשהפרט האחרון במדינה זאת נורה ב-1902 ליד העיר תטואן. לאחר ההעלמות מתוניסיה הוא הוגבל למערב האטלס ממולמיין במרוקו ועד דרום וואראן באלג'יריה בשנים הראשונות של המאה ה-20. העדר הידוע האחרון שמנה 15 פרטים בלבד נראה בשנת 1917 באוטאט אל-חאג' במרוקו; מלבד 3 פרטים כל העדר חוסל על ידי אותו צייד. הפרטים האחרונים במרוקו ניצודו ב-1925 במיסור. במקביל באותה תקופה חוסלו הבובאלים ששרדו באלג'יריה, כהפרט האחרון שניצוד בוודאות היה ב-1920. החוקר הארפר טוען כי למרות שקמפיינים למציאת פרטים של הבובאל הצפוני בכל מדינות המגרב עד 1930 העלו חרס, הפרט האחרון בעולם נורה כנראה בין 1945 ל-1954 באלג'יריה. גם הפרסתנים האחרים בתפוצתו ירדו כשרובם נחשבים כיום בסכנת הכחדה, ואחדים כדוגמת ראם הסהרה (ובעבר גם הדישון) הגיעו למצב של הכחדה מוחלטת בטבע.
הבובאלים הצפוניים הוחזקו במספר גני חיות בריטים, צרפתים, וגרמנים סביב תחילת המאה ה-20, אך זואולגים לא הצליחו למצוא אף פרט מפוחלץ בגני חיות אלה. הפרטים הידועים ביותר שהוחזקו היה נקבה שהובאה לגן החיות בפילדלפיה בשנת 1905, הנקבה היחידה שצולמה בחיים מתת-מין זה בגן החיות של לונדון, והנקבה האחרונה בשבי שמתה בשנת 1923 בגן החיות של פריז.
בובאל באומנות

בפסיפס בית האמידים מלוד מוצגת, בין איורים נוספים של יונקים, עופות ודגים, לביאה הטורפת בובאל בתנועה מציאותית. זהו תיאור יחידאי בפסיפסים רומיים וביזנטיים מארץ ישראל.
הערות שוליים

↑  בובאל צפוני באתר הרשימה האדומה של IUCN
↑  Flagstad, Ø.; Syversten, P. O.; Stenseth, N. C.; Jakobsen, K. S. (2001). "Environmental change and rates of evolution: the phylogeographic pattern within the hartebeest complex as related to climatic variation". Proceedings of the Royal Society B: Biological Sciences. 268 (1468): 667–77, page 668
↑  אשתורי הפרחי, כפתור ופרח - חלק ב, ירושלים, תרנ"ט, עמ׳ תשס"ח-תשס"ט, באתר היברובוקס
↑  זהר עמר, להשיב את אנטילופת הבובל לארץ ישראל, באתר אריאל
נוף בשקע קטרה - אחד מהאזורים במצרים בהם היה מצוי הבובאל הצפוני.
איור של בובאלים צפוניים כ-50 שנה לפני הכחדתם.
לביאה טורפת בובאל, פסיפס בית האמידים הרומי בלוד
ארוואן רזאי

| --- | --- |

ארוואן רזאי באליפות אוסטרליה הפתוחה, 2007
 לידה:  14 במרץ 1987 (בת 37) סנט אטיין, צרפת
 מדינה:  צרפת צרפת
 מקום מגורים:  סנט אטיין, צרפת
 גובה:  1.65 מטר
 יד חובטת:  ימין
 פעילות כמקצוענית:  2005–הווה (כ־19 שנים)
 סה"כ פרסים שצברה:  2,813,302 דולר אמריקאי 
 יחידים
 מאזן קריירה:  298–220 
 דירוג שיא:  16 (17 במאי 2010)
 זכיות בטורנירים:  11 (4 WTA ו-7 ITF)
 זוגות
 מאזן קריירה:  9–29 
 דירוג שיא:  118 (9 במרץ 2009)
 שיאי גראנד סלאם
 זכיות 0
 אליפות אוסטרליה הפתוחה:  סיבוב שלישי (2008)
 אליפות צרפת הפתוחה:  סיבוב רביעי (2009)
 וימבלדון:  סיבוב שלישי (2007)
 אליפות ארצות הברית הפתוחה:  סיבוב רביעי (2006)
 
ארוואן רזאי (בפרסית: ارغوان رضائی, אלפבית לטיני : Aravane Rezaï; נולדה ב-14 במרץ 1987) היא שחקנית טניס מקצועית מצרפת. דורגה בשיאה במקום 16 בעולם וכיום (ינואר 2012) במקום 123 בדירוג ה-WTA.
רזאי זכתה עד היום ב-11 תוארי יחידות (4 WTA ו-7 ITF).
ביבליופוביה

צ'ין שה-חואנג, הקיסר הסיני הראשון, הורה על השמדה המונית של ספרים מחשש לרעיונות הקונפוציאניים שהם מכילים.
ביבליופוביה היא הפחד או השנאה של ספרים. פחד כזה נובע לעיתים קרובות מפחד מההשפעה שיכולה להיות לספרים על החברה או התרבות. ביבליופוביה היא סיבה נפוצה לצנזורה ולשרפת ספרים. ביבליופוביה וביבליופיליה הן מילים הופכיות.
היסטוריה

בהרצאתו בקולג' בירקבק, טום שיפי (אנ') שוחח על ביבליופוביה בימי הביניים. פחד זה התעורר כאשר בעלי מקצועות קרוא וכתוב, כמו אנשי דת, היו מנצלים את כוחם ומפחידים את ההמונים האנאלפביתים על ידי שליטתם בטקסטים כמו כתבים דתיים ומסמכים משפטיים. הוא הדגים זאת בדוגמאות מהספרות האנגלו-סכסית כדוגמת הספר "סיפורו של המחלן".
ראו גם

פרנהייט 451
האינקוויזיציה הספרדית
רשימת הספרים האסורים
הערות שוליים

↑  Home : Oxford English Dictionary, www.oed.com (באנגלית)
↑  Adam Roberts, The History of Science Fiction, Springer, 2016-08-04, ISBN 978-1-137-56957-8. (באנגלית)
↑  The Pulpy Roots of ‘Fahrenheit 451’, The Russell Kirk Center, ‏2013-04-15 (באנגלית אמריקאית)
ג'ון שיין

| --- | --- |

 לידה:  3 ביולי 1946 (בן 78) בריזבן, אוסטרליה 
 ענף מדעי:  ביוכימיה
 מקום לימודים:  האוניברסיטה הלאומית של אוסטרליה  אוניברסיטת קליפורניה בסן פרנסיסקו 
 מנחה לדוקטורט:  Lynn Dalgarno 
 מוסדות:  אוניברסיטת קליפורניה בסן פרנסיסקו  אוניברסיטת ניו סאות' ויילס  Garvan Institute of Medical Research 
 פרסים והוקרה:  קצין במסדר אוסטרליה (11 ביוני 1996)  אלפרד גוטשאלק (1982)  פרס ראש הממשלה האוסטרלי למדע (2010)  עמית האקדמיה האוסטרלית למדעים (1994)  מדליית יובל המאה האוסטרלית (1 בינואר 2001)  חבר במסדר אוסטרליה (12 ביוני 2017)  עמית החברה המלכותית (2020) 
 בן או בת זוג:  Kathleen Mary Morgan (1969–?) 
 צאצאים:  Rebecca Kathleen Shine, Michael Patrick Shine 
 
פרופסור ג'ון שיין (באנגלית: John Shine‏; נולד ב-3 ביולי 1946) הוא ביוכימאי אוסטרלי שגילה את רצף הנוקלאוטידים הנקרא רצף שיין דלגרנו שחיוני בתחילת התהליך של סינתזת חלבונים בחיידקים. כיום הוא מנהל את מוסד גרוון למחקר רפואי בסידני.
ביוגרפיה

שיין נולד בבריסבן ב-1946 ואחיו הוא הביולוג ריצ'רד שיין (אנ'). הוא השלים את לימודיו באוניברסיטה הלאומית האוסטרלית בקנברה לתואר ראשון במדעים בהצטיינות ב-1972 ואת הדוקטורט שלו ב-1975. במהלך לימודיו הוא גילה את רצף ה-RNA הנחוץ לקשירת ריבוזומים ותחילת התהליך של סינתזת חלבונים בחיידק Escherichia coli. הרצף נקרא רצף שיין דלגרנו. זאת הייתה תגלית מפתח האפשרה פיתוח נוסף בביולוגיה מולקולרית, במיוחד בהנדסה גנטית, וזאת הייתה גם תגלית חשובה להבנת ביטוי ובקרת גנים.
שיין החל מחקר לאחר הדוקטורט במחלקת הביוכימיה וביופיזיקה באוניברסיטת קליפורניה בסן פרנסיסקו. במהלך תקופה זו הוא היה הראשון ששיבט גן המקודד להורמון אנושי והיה דמות מרכזית בשיבוט גנים המקודדים לאינסולין ולהורמון גדילה. הוא גם גילה את הרצף האחראי להעתקת וירוס האחראי לסרטן.
עם חזרתו לאוסטרליה ולאוניברסיטה הלאומית האוסטרלית ב-1978, הוא שיבט את הגנים האנושיים המקודדים לרנין ולאנדורפין, והוכיח שגנים הורמונליים אנושיים ששובטו בחיידקים יכולים להתבטא בצורה ביולוגית אקטיבית. הוא גם ייסד את המרכז לחקר DNA ריקומביננטי באוניברסיטה הלאומית האוסטרלית. ב-1982 הוענק לו פרס גוטשאלק בידי האקדמיה האוסטרלית למדעים.
שיין חזר לארצות הברית ב-1984, ולקח תפקיד באוניברסיטת קליפורניה בסן פרנסיסקו וניהל חברת הביוטכנולוגיה ביוטכנולוגית קלפורניה בע"מ (California Biotechnology Inc.). הוא היה גורם משמעותי בפיתוח ובגידול של ביוטכנולוגית קליפורניה, הנקרא כיום סקיוס (Scios). החברה נמכרה לג'ונסון אנד ג'ונסון ב-2003 תמורת 3.5 מיליארד דולר.
הוא חזר לאוסטרליה שוב ב-1987 והיה פרופסור של ביולוגיה מולקולרית באוניברסיטת ניו סאות' ויילס ונהיה הסגן מנהל של מוסד גרוון.
ב-1994 שיין נהיה חבר באקדמיה האוסטרלית למדעים. האקדמיה קראה לענף שלהם בקנברה על שמו. ב-2000 שיין תרם מיליון דולר כדי לשפץ את הכיפה.
שיין נהיה קצין מסדר אוסטרליה ב-1996.
בסאם אל-חסן

בסאם אל-חסן (בערבית: بسام الحسن) כיהן כתת-אלוף ומנהיג יחידת המשימות המיוחדות בצבא הסורי שהיה אחראי לניהול פרויקט הנשק הכימי. שמו של אל-חסן הוזכר בהקשר של ה"סוכנות הסורית ללימודים ומחקרים מדעיים" (SSRC), כאשר הוא מופקד על קשרי החוץ המדעיים עם מדינות זרות כדי לקדם פיתוח נשק אסטרטגי.
אל-חסן תיפקד כיועץ האסטרטגי של הנשיא בשאר אל-אסד מעל לשמונה שנים לאחר החיסול של הגנרל מוחמד סולימאן ב-2008 אשר ניהל את מערך ההצטיידות הצבאית האסטרטגית של המשטר ובמיוחד את תוכנית הגרעין הסורית. כיועץ של אסד אל-חסן היה מעורב ברכישת אמצעי לחימה מתקדמים לצבא הסורי וערך פגישות עם נציגים ממשלתיים זרים ביניהם בכירים מרוסיה, צפון קוריאה ואיראן. במהלך פעילותו הוא גם יצר קשרים עם בכירים רוסיים ואיראניים כולל קאסם סולימאני.
בנוסף, אל-חסן שימש כנציג הנשיאותי של סוריה בפני ה-SSRC ובעבר עמד בראש יחידה 450 המופקדת על מערך הנשק הכימי של המדינה. תחת פיקודו היחידה הזו הייתה אחראית על פריסה, ניוד, ואבטחה של תחמושת כימית במתקנים צבאיים וחשאיים. גיוס האנשים ליחידה נעשה בעיקר מתוך העדה העלאווית.
דמותו של אל-חסן עוררה עניין בינלאומי בשל האישומים נגדו על מעורבות בפיתוח ושימוש בנשק כימי נגד אזרחים במהלך מלחמת האזרחים הסורית, ובשל קשריו עם גורמים בינלאומיים בכירים כולל ברוסיה ואיראן.
רקע

בסאם אל-חסן הוא איש מודיעין וצבאי סורי שעלה לגדולה בשנים האחרונות של מלחמת האזרחים הסורית. פרטים מדויקים על רקעו האישי ותחילת דרכו המקצועית אינם ידועים במדויק לציבור, מכיוון שמדובר בדמות שכמעט ולא נראתה בציבור ושמרה על פרופיל נמוך.
אל-חסן נחשב לאיש הצללים הקרוב למשפחת אסד ופעל במסגרת יחידת משימות מיוחדות בצבא הסורי. כמו כן, הוא נקשר לניהול התוכנית הכימית של סוריה, תוך שהוא אחראי לפיתוח, ייצור ואחסון של נשק כימי. הוא נמצא ברשימת האישים שמהווים איום לביטחון הלאומי של ארצות הברית.
אל-חסן מקושר לגורמים בכירים ברוסיה ונחשב לחברו הטוב של קאסם סולימאני, המפקד המאוחר של כוח קודס של משמרות המהפכה האיראניים. הקשרים האלו משקפים את הקשר המורכב בין סוריה לבעלות בריתה, ואת התמיכה המשולבת במאמצי הלחימה של המשטר הסורי נגד המורדים וכוחות אחרים במדינה.
המערב, בראשות ארצות הברית, הביע חששות רבים לגבי פעילותו של אל-חסן והשפעתו על המצב בסוריה ובאזור. האישומים נגדו של אל-חסן בשימוש בנשק כימי נגד אזרחים סורים עוררו גינוי בינלאומי והובילו לסנקציות ולצעדים נגד המשטר הסורי.
הערות שוליים

1 2 3 4  האיש של אסד למשימות מיוחדות: זה ראש היחידה הכימית, באתר ynet, 8 באפריל 2017
אקים

| --- | --- |

 תחום:  מוגבלות שכלית התפתחותית
 מדינה:  ישראל ישראל
 מטה הארגון:  פנחס רוזן 69, הדר יוסף, תל אביב
 יושב ראש:  הרב בני לאו
 מנכ"ל:  סיגל פרץ יהלומי
 תקופת הפעילות:  1951–הווה (כ־73 שנים)
 www.akim.org.il
 
הוסטל אקים בהרצליה
אקים ישראל הוא ארגון ארצי לאנשים עם מוגבלות שכלית התפתחותית ומשפחותיהם (ע"ר). ברוח התפיסה העכשווית המתייחסת יותר להגדרות של רמת התמיכה הנדרשת לאדם ולא לסוג המוגבלות שלו, אקים נותנת כיום שירותים גם לאנשים עם מוגבלויות אחרות מעבר למוגבלות שכלית, כגון: אוטיסטים, אנשים עם מוגבלות פיזית, אנשים עם הנמכה קוגניטיבית וכלל האנשים הנתמכים על ידי מינהל המוגבלויות במשרד הרווחה והביטחון החברתי.
שם

שם האגודה כשהוקמה היה אגודה לאומית לקימום ילדים מפגרים בישראל (אקי"ם). באספה הכללית של העמותה ביולי 2012 הוחלט להחליף את המושג "פיגור שכלי" בשם ובתקנון של העמותה למושג "מוגבלות שכלית התפתחותית", בהתאם להחלטת משרד הרווחה והשירותים החברתיים, שהתקבלה בעקבות המלצת ועדה בה השתתפו נציגי העמותה. עם זאת, הוחלט לשמר את השם "אקים" שהפך למותג, אך להסיר את הגרשיים, שכן אין לראות עוד בשם העמותה ראשי תיבות.
היסטוריה

אקים היא עמותה שנוסדה בשנת 1951 על ידי קבוצת הורים לאנשים עם מוגבלות שכלית התפתחותית כדי ללחוץ על הרשויות להקים מוסד עבור ילדים מוגבלים. בשנת 1953 שונה תקנון האגודה כדי לאפשר לציבור הרחב להצטרף אליה ובמיוחד מתנדבים מבין בעלי המקצוע שעסקו בתחום. האגודה פעלה לקיום מפקד לבירור מספר הילדים עם מוגבלות בישראל ולהקמת מוסדות עבורם. תחילה הוקמו סניפים בירושלים ותל אביב ובשנת 1953 הוקם סניף בחיפה. באותה שנה הוקם גם המוסד החינוכי גבעת שמש, ביוזמת האגודה.
בשנת 1955 הוקמה על ידי האגודה "קרן לקימום מפגרים" לצורך "מחקר מדעי על בעיות המפגרים וסיוע לחינוך וסידור מפגרים". באותה שנה האגודה הגיעה להסדר עם מס הכנסה על הקלות במס שיינתנו להורים לילדים, שיקבלו אישור מהאגודה.
בשנת 1965 החלה אקים ברמת גן ובחיפה במבצע איסוף כספים בעזרת תלמידי בית ספר, בסיסמה "גג לילד המפגר", שנהפכה למסורת שנתית.
אקים הובילו יחד עם צה"ל תהליך לשילוב אנשים עם מוגבלות שכלית התפתחותית לשירות צבאית. היום העמותה מפעילה את תוכנית "שווים במדים", תוכנית משותפת עם משרד העבודה והרווחה וצה"ל. התכנית מאפשרת לגברים ונשים עם מוגבלות שכלית התפתחותית או עם אוטיזם להשתלב במסגרת צבאית, תוך קבלת ליווי ותמיכה בהתאם לצורך.
פעילות

אקים מהווה, בין השאר, גוף תומך, מייעץ ומלווה, הן לאנשים עם מוגבלות שכלית התפתחותית, שמספרם בישראל הגיע נכון ל-2010 לכ-34,000, והן לבני משפחותיהם, שמספרם מגיע לכ-120,000. העמותה יוזמת חוקים ותקנות לשמירה על זכויותיהם של אנשים אלה ומבקרת את אכיפתם, כולל דאגה למינוי אפוטרופוסים שישמרו על האינטרסים שלהם, הן אפוטרופוסים מבין בני המשפחה והן אפוטרופוסים חיצוניים. לשם כך הקימה אקים עמותה נוספת, "אל"א - אקים לאפוטרופסות", המשמשת כאפוטרופסית של כ-1,500 חסויים עם מוגבלות שכלית התפתחותית, שאין להם בני משפחה המסוגלים ורוצים לשמש כאפוטרופוסים.
בנוסף לכך אקים מפעילה ברחבי הארץ שירותים בתחום הדיור בקהילה בתוך שכונות מגורים, מרכזי יום לתעסוקה לאנשים סיעודיים עם מוגבלות שכלית התפתחותית, מרפאות שיניים ייחודיות, פרויקט נופש ארצי, גיוס לצה"ל "במטרה לאפשר לאנשים עם מוגבלות שכלית לממש את זכותם לשרת בצבא ההגנה לישראל וליצור מפגש בין אנשים עם מוגבלות שכלית לבין כלל המשרתים בצבא- חיילים ומפקדים". תוכנית "כלים שלובים", תוכנית לימודים חדשה ללימודי מוזיקה מונגשים לאנשים עם מוגבלות שכלית, באוניברסיטת בר-אילן, בשיתוף משרד העבודה והרווחה ואקים ישראל
, סיוע ותמיכה בעברית ובערבית, פעילות פנאי (מועדונים), פרויקט "תעסוקה בדרך אחרת" להשמת אנשים עם מוגבלויות במקומות עבודה בשוק החופשי (בשיתוף עם המוסד לביטוח לאומי), קבוצות תמיכה להורים, ערבי זכויות ועוד.
דרך הפעולה של אקים היא על ידי ועדי הורים, סניפים ומחלקות במרכז העמותה.
ב-20 ביוני 2021 בחרה האספה הכללית של אקים ישראל את הרב ד"ר בני לאו להחליף את עמי אילון בתפקיד יו"ר העמותה. מנכ"לית העמותה היא סיגל פרץ-יהלומי.
פיצה פצה, פיצרייה תל אביבית המעסיקה מלצרים בעלי מוגבלות שכלית התפתחותית בשיתוף עם פרויקט "תעסוקה בדרך אחרת", זכתה לאות "בזכות" מטעם אקים.
הערות שוליים

↑  נוסדה אגודה לקימום ילדים מפגרים, דבר, 11 במאי 1951
↑  אגודה לקימום ילדים מפגרים, דבר, 22 באוקטובר 1952
↑  דרישה לפתיחת המוסד לילדים מפגרים בדיר ראפת, דבר, 3 באפריל 1953
↑  ד. זכאי, רשימות חיפה - האגודה לקימום ילדים מפגרים, הצופה, 12 באפריל 1953
↑  גבעת שמש" - מוסד לילדים " מפגרים יוקם באוקטובר, דבר, 7 בספטמבר 1953
↑  הוקמה קרן לקימום מפגרים, על המשמר, 17 באפריל 1955
↑  אקי"ם תערוך ברמת גן מבצע "גג לילד המפגר", דבר, 3 בפברואר 1965
דוד זוהר, בחיפה נפתח מבצע התרמה למען ילדים מפגרים בשכלם, מעריב, 15 באפריל 1965
↑  תלמידים למבצע גג לילד המפגר, דבר, 16 במרץ 1966
גג לילד המפגר ביוזמת אקים, מעריב, 11 בדצמבר 1966
↑  עמותת אלא - אקים לאפוטרופסות | מינוי אפוטרופוס לבעלי מוגבלויות בפריסה ארצית, באתר עמותת אלא - אקים לאפוטרופסות
↑  "כלים שלובים" תוכנית ללימודי מוזיקה
↑  שירות צבאי – הישג אישי וחברתי
↑  ברכות ליו"ר הנבחר של אקים – הרב ד"ר בני לאו, באתר אקים
ג'ון שאנון

ג'ון ו. שאנון (באנגלית: John W. Shannon;‏ 13 בספטמבר 1933 - 17 במרץ 2017) היה תת-מזכיר הצבא של ארצות הברית בין השנים 1989–1993.
ביוגרפיה

ג'ון שאנון נולד בלואיוויל, קנטקי. הוא למד ב"אוניברסיטת המדינה המרכזית" (Central State University) שבאוהיו וב-1955 סיים תואר בוגר במדעים. לאחר סיום לימודיו הוא התגייס לחיל הרגלים של צבא ארצות הברית כקצין בדרגת לוטננט משנה. הוא שירת בתפקידי פיקוד ובתפקידי מטה ובמהלך מלחמת וייטנאם הוא שירת בשני סבבי שירות בדרום וייטנאם כיועץ צבאי וכמפקד גדוד. בין השנים 1972–1974 הוא שירת כקצין קישור לקונגרס במשרד מזכיר הצבא. ב-1975 הוא סיים לימודי מוסמך במדעים באוניברסיטת שיפנסבורג שבפנסילבניה. ב-1978 הוא השתחרר מהצבא בדרגת קולונל.
עם שחרורו היה שאנון לעוזר מיוחד לכוח אדם, מילואים ולוגיסטיקה לסגן מזכיר ההגנה לענייני חקיקה. מיוני 1981 ועד דצמבר 1984 הוא היה סגנו של תת-מזכיר הצבא.
ב-1984 מינה אותו הנשיא רונלד רייגן כסגן מזכיר הצבא למתקנים ולוגיסטיקה, משרה בה הוא שימש עד אוגוסט 1989. לאחר מכן מינה אותו הנשיא ג'ורג' הרברט ווקר בוש כתת-מזכיר הצבא, תפקיד בו הוא שימש עד נובמבר 1993. מה-20 בינואר ועד 26 באוגוסט 1993 הוא כיהן כמזכיר הצבא בפועל. באותו יום הוא נעצר מחוץ לבסיס פורט מאייר בארלינגטון, וירג'יניה לאחר שקציני ביטחון של חנות ראו אותו מכניס מוצרים בשווי של 30 דולר לשקית של החנות ועוזב אותה מבלי לשלם תמורתם. שאנון הושעה מתפקידו ולא שב אליו.
ההאשמות נגד שאנון בוטלו לאחר שהוא הביע את הסכמתו להשתתף בתוכנית למניעת גנבה מחנויות ולבצע עבודות למען הקהילה. לאחר מכן הוא נשכר כיועץ על בסיס חודשי לסגן תת-מזכיר ההגנה ללוגיסטיקה כדי לחקור את מלאי הציוד ולייעץ לכוחות המזוינים בנוגע לשמירת סוגי חלקים וציוד ברשותם. בראשית 1994 הוא השלים את עבודת המחקר וסיים את החוזה שלו. בהמשך פתח שנאון חברת ייעוץ פרטית.
הערות שוליים

↑  "Archived Biography from the Department of the Army". Archived from the original on January 18, 2004
↑  Associated Press, Former Army Official Admits Shoplifting Women’s Clothes, Los Angeles Times, Sep. 22, 1993
↑  N.Y. Times News Service, ARMY SECRETARY IS REHIRED AFTER ARREST FOR SHOPLIFTING, Daily Press, December 9, 1993.
↑  New York Times, Official in Shoplifting Case To End Duties for Pentagon, January 22, 1994
↑  Rocks of the Year for 1987, The Rocks, Inc.
אקיל מיטשל

| --- | --- |

מיטשל בשנת 2022
 לידה:  26 ביוני 1992 (בן 32) שארלוט, קרוליינה הצפונית, ארצות הברית 
 עמדה:  פאוור פורוורד
 גובה:  2.06
 מספר:  25
 מכללה:  אוניברסיטת וירג'יניה
 דראפט:  לא נבחר, 2014
 קבוצות כשחקן
 2014–2015   2015–2016   2016–2017   2017–2018   2018–2019   2019–2020   2020   2020–2021   2021   2021–2022   2022–:  ריו גראנדה ואלי וייפרס   שארקס דאנטיב   ניו זילנד ברייקרס   לונג איילנד נטס   בולזאק באסקט   פלקנסטרו טריאסטה   הפועל גלבוע גליל   מכבי ראשון לציון   פינאר קרשיאקה   ברוזה במברג   א.א.ק. אתונה
 
אקיל אנתוני מיטשל (באנגלית: Akil Anthony Mitchell; נולד ב-26 ביוני 1992) הוא כדורסלן פנמי-אמריקאי, המשחק בעמדת הפאוור פורוורד בא.א.ק. אתונה ובנבחרת פנמה.
קריירת מכללות

מיטשל החל את דרכו באוניברסיטת וירג'יניה. בעונתו הראשונה במכללה היה אינו יציב ביכולתו ובדקותיו, אך בעקבות פציעתו של כוכב המכללה, מייק סקוט, הרבה לשחק בהמשך.
הוא וסקוט, יחד עם ג'ו האריס, הובילו את המכללה למאזן 10–22 והופעה ראשונה בטורניר אליפות המכללות בכדורסל. בעונתו השלישית במכללה, העמיד ממוצעים של 13.1 נקודות ו-8.9 ריבאונדים למשחק, מה שהוביל אותו להיבחר בתום העונה לחמישייה השלישית באזור. אף על פי שבעונתו האחרונה קיבל מיטשל יותר קרדיט, הסטטיסטיקה האישית שלו ירדה, אך וירג'יניה נהנו מאחת העונות הטובות ביותר שלהם מזה שנים, כשהיו במאזן 7–30. הם זכו באליפות האזור ויותר מאוחר הגיעו בשנית לטורניר אליפות המכללות. מיטשל נבחר לחמישיית ההגנה הראשונה של האזור ולחמישייה השנייה בליגה.
קריירה מקצוענית

בשנת 2014, לאחר שלא נבחר בדראפט ה-NBA, הצטרף מיטשל ליוסטון רוקטס במסגרת ליגת הקיץ של ה-NBA. ב-26 בספטמבר 2014 הוא חתם ברוקטס, אך ב-23 באוקטובר הוא שוחרר מהקבוצה. ב-2 בנובמבר 2014, חתם מיטשל בקבוצה הבת של הרוקטס, ריו גראנדה ואלי וייפרס, מליגת הפיתוח של ה-NBA. ב-49 משחקים בקבוצה, הוא העמיד סטטיסטיקה של 9.8 נקודות, 9.0 ריבאונדים, 1.6 אסיסטים ו-1.0 חטיפות למשחק.
ביולי 2015, שיחק מיטשל בברוקלין נטס במסגרת ליגת הקיץ. ב-13 באוגוסט 2015 הוא חתם לעונה בשארקס דאנטיב. ב-34 משחקים בקבוצה הוא העמיד סטטיסטיקה של 9.2 נקודות, 7.2 ריבאונדים ו-1.6 אסיסטים למשחק.
ביולי 2016, שיחק מיטשל בניו יורק ניקס במסגרת ליגת הקיץ. ב-30 באוגוסט 2016, הוא חתם לעונה בניו זילנד ברייקרס. ב-26 בינואר 2017, במהלך הפסד 81–94 של קבוצתו לקיירנס טייפאנס, קפץ מיטשל לריבאונד והיה נראה עיוות בפניו, כשבעצם גלגל העין השמאלי שלו יצא מהמקום. מיצ'ל נלקח לבית החולים שם הובחן שהפציעה אינה חמורה כפי שחששו והוא שוחרר בהמשך הלילה כשהוא יכול לראות. ב-7 בפברואר 2017, חזר לארצות הברית כדי לקבל ייעוץ רפואי לגבי עינו הפצועה. ב-25 משחקים בקבוצה, העמיד מיטשל ממוצעים של 9.5 נקודות, 7.2 ריבאונדים ו-2.1 אסיסטים למשחק.
ב-24 בפברואר 2017, עבר מיטשל ללונג איילנד נטס, קבוצת הבת של ברוקלין נטס מליגת הפיתוח של ה-NBA. בארבעה משחקים בלבד בקבוצה, הוא העמיד ממוצעים של 8.3 נקודות, 6.8 ריבאונדים ו-2.8 אסיסטים למשחק.
ב-24 בספטמבר 2017, חתם מיטשל בברוקלין נטס. זמן קצר לאחר מכן, ב-11 באוקטובר, השתחרר מהקבוצה.
ב-4 באוגוסט 2018, חתם מיטשל בבולזאק באסקט.
ב-30 ביולי 2019, חתם לשנתיים בפלקנסטרו טריאסטה מליגת העל האיטלקית.
בעקבות מגפת הקורונה, העונה באיטליה בוטלה, אך בישראל היא שוחזרה, וב-26 במאי 2020 חתם מיטשל עד תום העונה בהפועל גלבוע גליל מהליגה הישראלית. ב-16 באוגוסט 2020 חתם במכבי ראשון לציון.
קריירה מקצוענית > קריירה בינלאומית

במאי 2016, מיטשל זומן לנבחרת פנמה במסגרת אליפות אמריקה המרכזית בכדורסל. בשישה משחקים בנבחרת, הוא העמיד ממוצעים של 5.0 נקודות, 5.5 ריבאונדים, 1.8 אסיסטים ו-1.0 חטיפות למשחק.
הערות שוליים

↑  אקיל מיצ'ל חתם בהפועל גלבוע/גליל, באתר מנהלת ליגת העל בכדורסל, ‏26 במאי 2020
↑  אהרלה ויסברג‏, נשאר בישראל: אקיל מיצ'ל עובר למכבי ראשון לציון, באתר וואלה, 16 באוגוסט 2020
ארווה קאז'ה

ארווה קאז'ה (בצרפתית: Hervé Kage; נולד ב-10 באפריל 1989) הוא כדורגלן קונגולזי המשחק בעמדת הקשר האחורי.
קריירה

קאז'ה החל לשחק כדורגל בקבוצת פ.צ. ASSE זליק 2002, ובקיץ 2004, כשהיה בן 15, זוהה על ידי סקאוט של הקבוצה הבלגית אנדרלכט והצטרף למחלקת הנוער של המועדון. לאחר עונת 2008/2009 עזב את אנדרלכט והצטרף לקבוצה בלגית אחרת, שרלרואה.
בינואר 2011 הגיע קאז'ה לישראל, ועבר בהשאלה לבית"ר ירושלים. הוא לא קיבל דקות משחק רבות, וחזר בסיום אותה עונה שרלרואה.
בנובמבר 2012 ערך את הופעת הבכורה שלו בנבחרת הרפובליקה הדמוקרטית של קונגו.
בינואר 2013 עבר לגנט.
בית הכנסת של סובוטיצה

| --- | --- |

 מידע כללי
 סוג:  בית כנסת
 שימוש:  לתפילה יהודית ולתיירות
 על שם:  העיר, והאדריכלים שתכננו ובנו אותו
 כתובת:  6 Trg Jakaba i Komora
 מיקום:  סובוטיצה
 מדינה:  סרביה סרביה
 בעלים:  עיריית סובוטיצה
 מייסדים:  הקהילה היהודית בסובוטיצה
 נגישות:  קיים
 הקמה ובנייה
 תקופת הבנייה:  ?–1902
 תאריך פתיחה רשמי:  1838
 חומרי בנייה:  בטון וברזל
 אדריכל:  מרצל קומור ודזו ג'קאב
 סגנון אדריכלי:  אר נובו
 מידות
 גובה:  23 מ' (כיפה) 40 מ' 
 שטח:  776 מ"ר
 מידע טכני
 קיבולת:  1300 מקומות ישיבה
 קואורדינטות:  46°06′05″N 19°39′40″E﻿ / ﻿46.10137558667502°N 19.661193971424964°E﻿ / 46.10137558667502; 19.661193971424964
 www.suboticasinagoga.rs
 he  (למפת סרביה מוגדלת) בלגרד נובי סאד  ניש קראגויבאץ זרניאנין פנצ'בו צ'אצ'אק נובי פאזאר  קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי סובוטיצה(למפת סרביה רגילה) בלגרד נובי סאד  ניש קראגויבאץ זרניאנין פנצ'בו צ'אצ'אק נובי פאזאר  קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי סובוטיצה
 
בית הכנסת של בסובוטיצה (באנגלית: Subotica Synagogue בהונגרית: Jakab és Komor téri zsinagóga) נמצא בכיכר יאקאב וקומור בסובוטיצה. הוא בית כנסת הונגרי בסגנון אר נובו בסובוטיצה, סרביה. זהו בית הכנסת השני בגודלו באירופה אחרי בית הכנסת הגדול ברחוב דוהאן בבודפשט. הוא נבנה בשנים 1901–1902 בתקופת ניהולה של ממלכת הונגריה (חלק מאוסטרו-הונגריה), על פי תוכניותיהם של מרצל קומור ודז'ה יאקאב במיקום של בית כנסת קטן יותר ופחות מפואר. הוא אחד המבנים הדתיים והמפוארים ששרדו אחרי מלחמת העולם השנייה באדריכלות בסגנון אר נובו. הוא שירת את הקהילה הניאולוגית המקומית.
בשנת 1974 הוגדר בית הכנסת כאתר מורשת תרבותית הונגרית יהודית. בשנת 1990 בית הכנסת הוגדר כאתר מורשת תרבותית בעלת חשיבות יוצאת דופן, והוא קיבל הגנה על ידי הרפובליקה של סרביה. במשך מספר שנים בית הכנסת עבר תהליכי שיפוץ ובשנת 2018 הוא נפתח מחדש.
היסטוריה

בשנת 1838 הוקם בית הכנסת הראשון במקום בו עומד בית הכנסת הנוכחי. בשנת 1850 הורחבה חזית בית הכנסת. לאור גידול האוכלוסייה היהודית בעיר. בשנת 1894 הוחלט בקהילה היהודית על הקמת בית כנסת גדול יותר. בין השנים 1901 ל-1903 הוקם בית הכנסת על ידי הקהילה היהודית החזקה שהייתה בעיר. בראשית המאה העשרים חיו בעיר כ-4,000 יהודים (ועוד כ-2,000 בסביבת העיר). בית הכנסת הגדול והמפואר הדגיש את עוצמת הקהילה היהודית שבנתה אותו, בשעה שהעיר הייתה רב-אתנית, עם רוב קתולי. העיר הייתה השלישית בגודלה בממלכה ההונגרית, והעשירית בגודלה באימפריה ההבסבורגית.
בשנת 1926 סופה עזה גרמה לנזק חמור לכיפת בית הכנסת. במהלך השואה רוב יהודי העיר נשלחו למחנות הריכוז ולמעטים שחזרו לאחר המלחמה, לא היו מספיק משאבים כדי לשפצו. בשנת 1970 הכיפה קרסה לתוך המבנה, שהביאה לדליפת מי גשמים לתוך המבנה שהמשיך להינזק. בשנת 1974 הוגדר בית הכנסת כאתר מורשת תרבותית הונגרית יהודית. בשנת 1989 ועדה מטעם אונסק"ו המליצה להתחיל הליך של הכרזה על בית הכנסת כאתר מורשת עולמית אך התהליך נעצר בשל מלחמות יוגוסלביה שפרצו שנים ספורות לאחר מכן. בשנת 1990 בית הכנסת הוגדר כאתר מורשת תרבותית בעלת חשיבות יוצאת דופן, והוא קיבל הגנה מטעם הרפובליקה של סרביה. בשנת 2000 לאור מצבו הרעוע בית הכנסת נסגר לתפילה. בשנת 2014 ממשלת הונגריה החליטה לשפץ את בית הכנסת במלואובפרויקט שיפוץ בעלות של מיליונים, שממומן בעיקר על ידי ממשלות הונגריה וסרביה. ב-7 במאי 2018 בית הכנסת נפתח שוב לקהל בהכנסת ספר תורה לארון הקודש. בית הכנסת נשאר מאז בבעלות העירייה, ומהווה אטרקציה תיירותית ומקום לאירועים ושירותי דת היהודיים של הקהילה היהודית הקטנה שנותרה בעיר.
סקירה אדריכלית

בית הכנסת של סובוטיצה הוא מקום תפילה יהודי היחיד בעולם בסגנון אר-נובו. הקהילה היהודית שכרה שני אדריכלי אר-נובו הונגרים מבודפשט, דזו יאקאב ומרצ'ל קומור, שלימים הטביעו את חותמם על הארכיטקטורה של סובוטיצה ופאליץ', עיירת הנופש הסמוכה לעיר. האדריכלים היו מחסידיו של האדריכל ההונגרי אדן לכנר, אבי האדריכלות ההונגרית בסגנון אר-נובו. בתכנון המבנה, איחדו האדריכלים אלמנטים מהפולקלור ההונגרי עם כמה עקרונות מבניים יהודיים ולעיתים אף מוטיבים יהודיים.
מלבד הקניית זהות מובהקת לבית הכנסת במונחים אדריכליים, יאקאב וקומור יצרו תפיסת חלל חדשה באדריכלות בתי הכנסת בהונגריה, כשפרסו שלד פלדה בטכניקה מתקדמת ליצירת קמרונות. שלא כמו בתי כנסת באותה תקופה בהונגריה שנבנו בעיקר בבנייה דמוית בזיליקה, עם אולם ושני מעברים, עם או בלי כיפה בגג המבנה.